
A dajkanyelvi attitűd vizsgálatának módszertana

A dajkanyelvi attitűd vizsgálatának módszertana

Az emberek beszédmódja jelentősen megváltozik, mikor egy kisbabához szólnak: egy speciális beszédmódot, dajkanyelvet kezdenek használni. Ennek a nyelvi jelenségnek a megítélése a kutatók között többnyire pozitív, de nem egységes. A nem szakemberek attitűdjéről a dajkanyelvvel kapcsolatosan eddig még nem készült szisztematikus mérés, így nem született ezidáig erre egy jól kidolgozott módszertani eljárás sem, pedig ez fontos lenne jelenség mélyebb megismeréséhez. Dolgozatom fő célja egy, a dajkanyelvi attitűd mérésére alkalmas módszertan kidolgozása és bemutatása. Ehhez a szociolingvisztikából ismert, magyar terminussal ügynökvizsgálatnak nevezett eljárást veszem alapul, amely alkalmas a nyílt és rejtett attitűd eltéréseinek feltérképezésére. Emellett törekszem a dajkanyelv-kutatás eddigi eredményeinek rövid bemutatására, valamint további kérdéseinek felvázolására.



